Gražina Šmigelskienė

Gražina Šmigelskienė (g. 1964 m. liepos 29 d. Tiltiškiuose, Zarasų rajonas) – žurnalistė, Lietuvos politinė veikėja.

 Biografija 
1971–1982 m. mokėsi Salako vidurinėje mokykloje, 1987 m. Vilniaus universitete baigė žurnalistikos studijas.

Nuo 1987 m. Anykščių rajono laikraščio „Kolektyvinis darbas“ korespondentė, 1991–2004 m. laikraščio „Anykšta“ redaktorė, UAB „Anykštos redakcija“ direktorė.

2007 m. pradėjo eiti UAB „Anykštos redakcija“ valdybos pirmininkės ir direktorės pareigas, yra laikraščio „Anykšta“, žurnalo „Aukštaitiškas formatas“ bei interneto portalo www.anyksta.lt vyriausioji redaktorė.

G. Šmigelskienė priklauso Nacionalinės miestų ir rajonų laikraščių leidėjų asociacijos valdybai, Lietuvos žurnalistų sąjungai, yra Panevėžio pramonės, prekybos ir amatų rūmų narė.

Nuo 1999 m. Lietuvos socialdemokratų partijos Anykščių rajono skyriaus narė, skyriaus tarybos narė.

2000–2003 m. Anykščių rajono savivaldybės tarybos narė, valdybos narė. Nuo 2004 m. birželio 23 d. iki lapkričio 14 d. Seimo narė. Priklausė Seimo Nacionalinio saugumo ir gynybos komitetui. Gražina ŠMIGELSKIENĖ. Anykštėnų biografijų žinynas. Nuoroda tikrinta 2021-07-18.

 Išnašos 

 Nuorodos 
 Biografija (lrs.lt)

Kategorija:Lietuvos žurnalistai
Kategorija:Anykščių politikai
Kategorija:Seimo nariai